text: মর থেংগারি (বাংলা: আমার সাইকেল) বাংলাদেশে নির্মিত সর্বপ্রথম চাকমা ভাষার চলচ্চিত্র। ২০১৪ সালের ১৩তম বাংলাদেশ আন্তর্জাতিক স্বল্পদৈর্ঘ্য ও উন্মুক্ত চলচ্চিত্র উৎসবে প্রদর্শিত হয় এই চলচ্চিত্রটি। অং রাখাইন পরিচালিত এই চলচ্চিত্রটি এক তরুণকে ঘিরে গড়ে উঠেছে, যার সম্বল কিনা কেবলই একটি বাইসাইকেল। রাঙামাটি পার্বত্য অঞ্চলের অপরূপ দৃশ্যপটে দৃশ্যায়ণ, ভাল অভিনয় এবং চাকমা জীবনের সহজ প্রতিচ্ছবি এই চলচ্চিত্রটিকে দর্শকদের নিকট প্রিয় করে তুলে।
  
  ভিন্ন ভাষার চলচ্চিত্র হওয়ায় মর থেংগারি সেন্সর বোর্ডের অনুমতি পায়নি। তাই বাংলাদেশে এই চলচ্চিত্রের বাণিজ্যিক মুক্তি দেয়া হয়নি। এই চলচ্চিত্র বিভিন্ন দেশের চলচ্চিত্র উৎসবে প্রদর্শিত হয়েছে।
  
  কাহিনী 
  কমল নামের এক চাকমা ছেলে শহরে কাজ করত, কিন্তু সেখানে চাকরি হারিয়ে প্রায় নিঃস্ব হয়ে কেবল একটি সাইকেল নিয়ে তার পাহাড়ের জন্মভূমিতে ফিরে আসে। তার শেষ সম্বল ছিল কেবল এই বাইসাইকেল। যদিও কমলের ছেলে তার বাবাকে ফিরে পেয়ে খুশি, তবে সাইকেল ছাড়া তার পরিবারকে দেওয়ার কিছুই নেই কমলের। কমল নতুন চাকরির পেতে শহরে ফিরে না যাওয়ার সিদ্ধান্ত নেয়, সে জীবন নির্বাহ করার জন্য এই বাইসাইকেল দিয়েই কাজ শুরু করে। সে সাইকেল দিয়ে বিভিন্ন পণ্য এবং মানুষকে নিয়ে যাতায়াত শুরু করে। এভাবেই সে তার পরিবারকে চালিয়ে নেয়। দুর্ভাগ্যক্রমে একদিন দুর্ঘটনা ঘটে, একজন বৃদ্ধ লোক আহত হয়। গ্রামের গুন্ডারা কমলকে হুমকি দেয় এবং ঘোষণা করে যে কেউ এই সাইকেলে চড়তে পারবে না। গুণ্ডারা তার কাছে টাকা চায়। সে টাকা দিতে অস্বীকৃতি জানায়। তখন তারা সাইকেলটিকে ভেঙে দিয়ে যায়।
  
  অভিনয়ে
   কমল মণি চাকমা - কোমল
   ইন্দিরা চাকমা - দেবী
  
  প্রযোজনা ও নির্মাণ 
  পরিচালক অং রাখাইন ১০ বছর ধরে এই চলচ্চিত্র নিয়ে ভেবেছিলেন। অবশেষ তিনি তার এই প্রথম চলচ্চিত্রটি নির্মাণ করেন। নিজে রাখাইন সম্প্রদায়ের হলেও তিনি চাকমা সম্প্রদায়ের উপরে এই চলচ্চিত্রটি নির্মাণ করেছেন, কারণ তার কাছে মনে হয়েছে চাকমা সম্প্রদায়ের জীবন-সংগ্রাম আরও বেশি প্রগাঢ়।
  
  উৎসব ও পুরস্কার 
   সেরা চিত্রনাট্য, উফা রৌপ্য আকবুজাত জাতিগত চলচ্চিত্র উত্সব ২০১৬, রাশিয়া
   সম্মানজনক উল্লেখ, সিনে কুরুমিন - আন্ত. আদিবাসী চলচ্চিত্র উত্সব ২০১৬, ব্রাজিল
   তাল্লিন ব্ল্যাক নাইট চলচ্চিত্র উৎসব ২০১৫, এস্তোনিয়া
   গোথেনবার্গ চলচ্চিত্র উৎসব ২০১৬, সুইডেন
   জাঞ্জিবার আন্তর্জাতিক চলচ্চিত্র উৎসব ২০১৬, তানজানিয়া
   ১৭তম এশিয়াটিকা মেডিয়ালে চলচ্চিত্র উৎসব, রোম ২০১৬
   ১৫তম উইনিপেগ আদিবাসী চলচ্চিত্র উত্সব ২০১৬
   স্কাবমাগোভাত চলচ্চিত্র উৎসব, ফিনল্যান্ড ২০১৬
   জাঞ্জিবার আন্তর্জাতিক চলচ্চিত্র উৎসব, ২০১৬
   কাসা এশিয়া চলচ্চিত্র উত্সব, স্পেন ২০১৬
   নম পেন আন্তর্জাতিক চলচ্চিত্র উৎসব, কম্বোডিয়া ২০১৬
   বেয়ার বোনস আন্তর্জাতিক চলচ্চিত্র ও সংগীত উত্সব, যুক্তরাষ্ট্র ২০১৭
  
  বিতর্ক 
  বেশ কয়েকটি উত্সবে ছবিটি দেখানোর পরে এটি কিছু আন্তর্জাতিক স্বীকৃতি পায়। চলচ্চিত্রটি তাল্লিন ব্ল্যাক নাইট চলচ্চিত্র উৎসব, গোথেনবার্গ চলচ্চিত্র উৎসব এবং জাঞ্জিবার আন্তর্জাতিক চলচ্চিত্র উৎসবের মতো অনেক গুরুত্বপূর্ণ চলচ্চিত্র উত্সবে প্রদর্শিত হয়, তবে বাংলাদেশ চলচ্চিত্র সেন্সর বোর্ডের অনুমোদন না পাওয়ার কারণে চলচ্চিত্রটি বাংলাদেশে প্রদর্শিত হয় নি। অনুমোদন না দেয়ার কারণ হিসেবে বাংলা ভাষার চলচ্চিত্র নয় উল্লেখ করা হয়। এছাড়া বাংলাদেশ সেনাবাহিনী একটি অভিযোগ দায়ের করে যে ছবিটিতে পার্বত্য চট্টগ্রামে সেনাবাহিনীর যে তত্পরতা দেখায় তা একটি সংবেদনশীল বিষয়।
  
  তথ্যসূত্র
  
  বহিঃসংযোগ
   
  
  বিষয়শ্রেণী:চাকমা ভাষার চলচ্চিত্র
  বিষয়শ্রেণী:স্বল্পদৈর্ঘ্য চলচ্চিত্র
  বিষয়শ্রেণী:২০১৪-এর চলচ্চিত্র
title: মর থেংগারি